Source: http://inatsisit.gl/Lov?rid=%7B9B538C4B-F208-44FB-85E1-81743E13836A%7D&sc_lang=kl-GL
Timestamp: 2020-07-04 18:51:29+00:00
Document Index: 25203676

Matched Legal Cases: ['§ 1', '§ 49', '§ 87', '§ 73', '§ 76', '§ 87', '§ 87', '§ 95', '§ 95']

Aatsitassat pillugit ingerlatallu tamatumunnga pingaarutillit pillugit inatsisartut inatsisaat nr. 7, 7. december 2009-imeersoq (aatsitassat pillugit inatsit) Inatsisartut inatsisaat nr. 26 ulloq 18. december 2012 § 1-ikkut allangortinneqarmat, makkua alanngortinneqassapput:
1. § 49 imm.2-mi atorunnaarpoq:
”Naalakkersuisut aalajngersakkanik aalajangersaanissaat sioqqullugu Naalakkersuisut Kommissiornen for Videnskabelige Undersųgelser i Grųnland-imut tusarniaassutigeqqaassavaat”.
2. Kapitali 18-p kingornanut ilanngunneqassapput:
”Kapitali 18 a
§ 87a. Ingerlataq avatangiisinut taamatullu inuiaqatigiinni pissutsinut malunnaatilimmik kinguneqarsinnaasutut ilimagineqarpat, tak. § 73 aamma § 76, qinnuteqartoq imalluunniit akuersissummik pigisaqartoq ingerlatap ingerlannissaa allaaserissavaa, taannalu Naalakkersuisunut nassiunneqarneranut atatillugu nalunaarutigineqassaaq.
Imm. 2 Ingerlatap ingerlannissaata allaaserinerata imarisaata Avatangiisinik nalilersuineq (ANN) aamma Inuiaqatigiinni piujuartussamik iluaqutaasumik sunniutissanik nalilersuineq sioqqullu ulluni 35-ini tamanut ammasumik piareersaataasumik tusarniutigineqassaaq.
Imm. 3 Naalakkersuisut ingerlatap ingerlanissaata allaaserinissaani imarisaanut tunngatillugu kiisalu Naalakkersuisunut tunniussinissamut piffissarititat pillugit aalajangersakkanik ersarinnerusumik aalajangersaasinnaapput.
§ 87b. Naalakkersuisut Avatangiisinik nalilersuineq (ANN) kiisalu Inuiaqatigiinni piujuartussamik iluaqutaasumik sunniutissanik nalilersuineq tamanut ammasumik tusarniaanissamut ingerlateqqissavaat.
§ 87c. Naalakkersuisut tusarniaanerup ingerlanneqarnerata nalaani tusarniaanermut atatillugu illoqarfinni nunaqarfinnilu tamanut ammasumik ataatsimiisitsisassapput, pingaartumik suliassanut tunngassuteqartunut tunngasunik sammisaqarfiusuni. Suliariniakkallu illoqarfinnut nunaqarfinnullu ungasissuni imaluunniit kommunit killeqarfiisa avataanni ingerlanniarneqarpata Naalakkersuisut aalajangissavaat illoqarfinni nunaqarfinnilu sorlerni tamanut ammasumik tusarniaanerni ataatsimiisitsinerit ingerlanneqassanersut.
Imm. 3. Tusarniaalluni ataatsimiinnerit imaqaniliorneqartassapput, ataatsimiinnerullu kingornatigut Naalakkersuisut ataatsimiinnermi imaqaniliat tamanut ammasumik saqqummiuttassallugit.
Imm. 5. Naalakkersuisut tusarniaalluni ataatsimiinnissamik aqutsisussamik toqqaasassapput.”
3. Kapitali 19-imi § 95-p kingornanut ilanngunneqassapput.
”§ 95a. Naalakkersuisut aningaasaateqarfimmik pilersitsissapput, tassani innuttaasut, najukkani innuttaasut aamma Kalaallit Nunaanni kattuffiit attuumassuteqartut kalluarneqartut, Kalaallit Nunaanni aatsitassarsiornermik suliassanut aalajangersimasunut atatillugu apeqqutinik immikkut ittunik paasiniaanissamut misissuinernik aallartitsinissamut siunnersorneqarnissamullu kiisalu suliassap inuiaqatigiinnut avatangiisinullu sunniinissaa pillugu ataatsimiititsinissanut aningaasassanik qinnuteqarsinnaassallutik.
Imm.3. Naalakkersuisut aningaasaateqarfimmut atatillu ersarinnerusunik aalajangersaasinnaapput.”
Namminersorlutik Oqartussat ulloq 8. juni 2014
L_06-2014_forslag_kn
L_06-2014_bemaerk_kn
L_06-2014_betaenk_kn
L_06-2014_aendring_kn